Guido Marini

Hi Monsenyor Guido Marini (natawo 31 Enero 1965) usa nga Katoliko Romano nga padì, nga yana nag-aalagad nga Maestro hin mga Pagsaurog nga Liturhika Pontifisyo.  Ginbutang hiya hini nga paglingkod dida han 1 Oktubre 2007, ha pagsaliwan kan Piero Marini (dirì urúpod). Nag-alagad anay hiya nga mangulo nga liturhista han Arkidiosesis han Genova.

Pagin-padì
Gin-ordenar hi Marini komo padì dida han 4 Pebrero 1989 ni Kardinal Giovanni Canestri. Nakatapos hiya hin BA hin sikolohiya hin komunikasyon han syahan nga bahin han 2007 tikang han Universidad Pontificia Salesiana dugang hin una pa nga  JUD, usa nga grado hin balaod pansingbahan ngan pan-sibil, tikang han Pontificia Universidad Lateranense

Tikang han 1988 kutob 2003 nagsirbe hiya nga maghirilom han mga kardinal nga arsobispo han Genova nga hira Canestri (kutob  1995), Tettamanzi (tubtub 2002) ngan Bertone.

Tikang han 1996 kutob 2001 nagsirbe hiya dida han konseho han mga presbitero. Ginhimo hiya nga kansilyer han diosesis han 2005. Han 2004 ginhimo hiya nga ispiritwal nga direktor han Seminaryo ha Genova.

Dida hin usa nga pamahayag nga ginhatag han Enero 2010 hi Marini inmugop hin mga hangyo ha sakob han singbahan para hin "reporma han reporma" hin liturhiya.  Siring diya han iya paghimangraw, "Hin pira na ka tuig yana, pipira nga mga tingog nabatian ha sakob hin mga grupo-grupo han singbahan nga nagyiyinakan han panginahanglanon hin bag-o nga pagbag-o ha liturhiya," ngan nagdugáng pa nga in bag-o nga kagi-osan hin pagbag-o "makakahimo hin pagbuhat hin reporma han reporma, o kun ha lain nga sumat, pagkiwa hin usa pa nga pitad ha pag-abante hin pagkasarabot han tinuod nga kalag han liturhiya ngan han pagsaorog hini," siring niya.

Konklave papal han 2013
Komo Maestro hin mga Seremonya, hi Marini, samtang diri kardinal-nga-napili, mayda mga buruhatón dida han 2013 nga sede vacante ngan dida han 2013 nga konklave nga nagpilì kan Papa Francisco.  Han Marso 11, an ádlaw ugsa han konklave, dida hin seremonya nga ginpamunoan han Kamerlengo nga hi Tarcisio Bertone, hi Marini ngáhaw an namuno han mga diri-kardinal nga mga opisyal, mga kabulig nga iba pa nga mga diri-elektor nga mga tawohan nga mayda mga buruhaton dida han konklave hin paghurar hin hurado nga diri magsumat o maghilom hin mga butáng nga nahahanungod han konklave.  Han syahan nga adlaw han konklave ngahaw, katapos han paghurar han mga kardinal-nga-napili han huramento han mga napili dida han Capilya Sixtina, hi Marini an nagyakan han tugon nga "Extra omnes" (Gawas ngatanan) ngan nagsara han mga ganghaan han kapilya katapos pangiwas tikang ha kapilya han mga taga-gawas.

Mga sinurat
Liturgical Reflections of a Papal Master of Ceremonies, 2011

Mga kasarigan

Mga buhi nga tawo
Mga natawo han 1965
Mga Italyano nga padì
Liturhista
Papa Benedicto XVI
Mga alumni han Pontificia Universidad Lateranense
Mga Katoliko Romano ha ika-20 nga gatostuig
Mga Katoliko Romano ha ika-21 nga gatostuig
Relihiyon